CELEX: 32013D0705
Language: lv
Date: 2013-11-29 00:00:00
Title: 2013/705/ES: Komisijas Īstenošanas lēmums ( 2013. gada 29. novembris ), ar ko atbilstīgi Eiropas Parlamenta un Padomes Regulai (EK) Nr. 258/97 atļauj laist tirgū gaiļa sekstes ekstraktu kā jaunu pārtikas sastāvdaļu (izziņots ar dokumenta numuru C(2013) 8319)

3.12.2013   
            
            
               LV
            
            
               Eiropas Savienības Oficiālais Vēstnesis
            
            
               L 322/39
            
         KOMISIJAS ĪSTENOŠANAS LĒMUMS
   (2013. gada 29. novembris),
   ar ko atbilstīgi Eiropas Parlamenta un Padomes Regulai (EK) Nr. 258/97 atļauj laist tirgū gaiļa sekstes ekstraktu kā jaunu pārtikas sastāvdaļu
   (izziņots ar dokumenta numuru C(2013) 8319)
   (Autentisks ir tikai teksts spāņu valodā)
   (2013/705/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 1997. gada 27. janvāra Regulu (EK) Nr. 258/97, kas attiecas uz jauniem pārtikas produktiem un jaunām pārtikas produktu sastāvdaļām (1), un jo īpaši tās 7. pantu,
   tā kā:
   
               (1)
            
            
               Uzņēmums Bioiberica S.A.2011. gada 8. februārī Apvienotās Karalistes kompetentajām iestādēm iesniedza pieprasījumu par gaiļa sekstes ekstrakta kā jaunas pārtikas produktu sastāvdaļas laišanu tirgū.
            
         
               (2)
            
            
               Apvienotās Karalistes kompetentā pārtikas novērtēšanas iestāde 2011. gada 25. oktobrī sniedza sākotnējo novērtējuma ziņojumu. Ziņojumā tika secināts, ka gaiļa sekstes ekstrakta izmantojums atsevišķos pārtikas produktos pieteikuma iesniedzēja piedāvātajos līmeņos atbilst Regulas (EK) Nr. 258/97 3. panta 1. punktā noteiktajiem kritērijiem.
            
         
               (3)
            
            
               Komisija 2011. gada 10. novembrī sākotnējo novērtējuma ziņojumu nosūtīja visām dalībvalstīm.
            
         
               (4)
            
            
               Regulas (EK) Nr. 258/97 6. panta 4. punkta otrajā daļā noteiktajā 60 dienu laikposmā tika iesniegti pamatoti iebildumi. Konkrētāk, tika izteiktas bažas par šā produkta specifikācijām un iespējamo alergenitāti.
            
         
               (5)
            
            
               Komisija 2012. gada 22. maijā apspriedās ar Eiropas Pārtikas nekaitīguma iestādi (EFSA) un lūdza tai veikt papildu novērtējumu par gaiļa sekstes ekstraktu kā pārtikas sastāvdaļu saskaņā ar Regulu (EK) Nr. 258/97.
            
         
               (6)
            
            
               
                  EFSA2013. gada 31. maijā pieņēma zinātnisku atzinumu par gaiļa sekstes ekstraktu (2), kurā secināts, ka, lietojot šo produktu piedāvātajos veidos un līmeņos, tas ir drošs.
            
         
               (7)
            
            
               Zinātniskajā atzinumā sniegtais pamatojums ir pietiekams, lai secinātu, ka gaiļa sekstes ekstrakts, lietots piedāvātajos veidos un līmeņos, atbilst Regulas (EK) Nr. 258/97 3. panta 1. punktā noteiktajiem kritērijiem.
            
         
               (8)
            
            
               Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Gaiļa sekstes ekstraktu, kura definīcija un specifikācija sniegtas I pielikumā, var laist tirgū kā jaunu pārtikas produktu sastāvdaļu lietošanai II pielikumā noteiktajos veidos un maksimālajos līmeņos.
   2. pants
   Ar šo lēmumu atļautās pārtikas sastāvdaļas gaiļa sekstes ekstrakta nosaukums uz to saturošu pārtikas produktu etiķetēm ir “gaiļa sekstes ekstrakts”.
   3. pants
   Šis lēmums ir adresēts uzņēmumam Bioiberica S.A., Plaça Francesc Macià, 7. 8B, 08029 Barcelona Spānijā.
   
      Briselē, 2013. gada 29. novembrī
      
         
            Komisijas vārdā –
         
            Komisijas loceklis
         
         Tonio BORG
      
   
   
      (1)  OV L 43, 14.2.1997., 1. lpp.
   
      (2)  EFSA Journal 2013; 11(6):3260.
   
      I PIELIKUMS
      
         GAIĻA SEKSTES EKSTRAKTA SPECIFIKĀCIJA
      
      
         Definīcija
      
      Gaiļa sekstes ekstraktu iegūst no Gallus gallus, enzimātiski hidrolizējot gaiļa seksti un pēc tam veicot filtrēšanu, koncentrēšanu un izgulsnēšanu. Gaiļa sekstes ekstrakta pamatsastāvdaļas ir glikozaminoglikānu hialuronskābe, hondroitīna sulfāts A un dermatāna sulfāts (hondroitīna sulfāts B).
      
                  Hialuronskābe
               
               
                  60–80 %
               
            
                  Hondroitīna sulfāts A
               
               
                  Ne vairāk kā 5 %
               
            
                  Dermatāna sulfāts (hondroitīna sulfāts B)
               
               
                  Ne vairāk kā 25 %
               
            
         Apraksts
      
      Balts vai gandrīz balts higroskopisks pulveris.
      
         Identifikācija
      
      
                  pH
               
               
                  5,0–8,5
               
            
         Tīrība
      
      
                  Hlorīdi
               
               
                  Ne vairāk kā 1 %
               
            
                  Slāpeklis
               
               
                  Ne vairāk kā 8 %
               
            
                  Zudums žāvējot (6 stundas 105 °C)
               
               
                  Ne vairāk kā 10 %
               
            
                  Dzīvsudrabs
               
               
                  Ne vairāk kā 0,1 mg/kg
               
            
                  Arsēns
               
               
                  Ne vairāk kā 1 mg/kg
               
            
                  Kadmijs
               
               
                  Ne vairāk kā 1 mg/kg
               
            
                  Hroms
               
               
                  Ne vairāk kā 10 mg/kg
               
            
                  Svins
               
               
                  Ne vairāk kā 0,5 mg/kg
               
            
         Mikrobioloģiskās īpašības
      
      
                  Kopējais dzīvotspējīgo aerobu skaits
               
               
                  Ne vairāk kā 102 KVV/g
               
            
                  
                     Escherichia coli
                  
               
               
                  Nekonstatē 1 g paraugā
               
            
                  
                     Salmonella spp.
               
               
                  Nekonstatē 1 g paraugā
               
            
                  
                     Staphylococcus aureus
                  
               
               
                  Nekonstatē 1 g paraugā
               
            
                  
                     Pseudomonas aeruginosa
                  
               
               
                  Nekonstatē 1 g paraugā
               
            
   
      II PIELIKUMS
      
         Gaiļa sekstes ekstrakta atļautais izmantojums
      
      
                  Pārtikas kategorija
               
               
                  Maksimālais izmantojuma līmenis (mg/100 g vai mg/100 ml)
               
            
                  Dzērieni uz piena bāzes
               
               
                  40
               
            
                  Fermentēti dzērieni uz piena bāzes
               
               
                  80
               
            
                  Jogurta izstrādājumi
               
               
                  65
               
            
                  
                     Fromage frais
                  
               
               
                  110